K O R R A L D U S

Haapsalu		    	    20. veebruar 2013 nr 77

Loa andmine avaliku ürituse korraldamiseks
(EV 95.aastapäeva tähistamine).

Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirja punktist 4.3 ja haldusmenetluse seadusest Haapsalu Linnavalitsus 

k o r r a l d a b:

1.	Korraldada 24.02.2013.a kell 8.00 – 13.00 Lossiplatsil EV 95.aastapäeva tähistamine. 
2.	Ürituse ajal tagab avaliku korra ja avaliku korra eeskirja täitmise Kaitseliidu Lääne Maleva major Kristjan Muld .
3.	Lossiplats sulgeda liikluseks 24.02.2013 kell 06.00 – 13.00. Lubada korraldada politseieskordi saatel rongkäik marsruudil Lahe tn, Mihkli tn, Karja tn, Lossiplats, Ehte tn.
4.	Korraldajal tagada territooriumi korrashoid, üritusejärgne koristus.
5.	Korraldus teha teatavaks Lääne Politseiprefektuuri Haapsalu politseijaoskonnale (e-mail haapsalu-pj@politsei.ee ), Lääne-Eesti Päästekeskuse Läänemaa päästeosakonnale (e-mail andres.liiv@rescue.ee),  linnakeskkonnaosakond, T.Parbus.
6.	Korraldus jõustub teatavakstegemisest.

Andreas Rahuvarm
Aselinnapea linnapea ülesannetes					Erko Kalev
					Linnasekretär